Од краја Другог свјетског па све до избијања Грађанског рата у БИХ 1992. године, средњошколски центар је био подијељен у четири ООУР-а. Број ученика је достизао и до 4000. Већ у првој години рата 1992. године, Средњошколски центар је претрпио разарања. 16.11.1992. са радом почиње Стручна школа за радничка занимања, а која данас носи назив Стручна и техничка школа. Ученици су се тада школовали у 3 струке и 8 занимања трећег и четвртог степена. У школској 2014/15. години, наставу у овој васпитно-образовној установи похађа 541 ученик у 21. одјељењу.